stanford-oval/wikipedia huggingface dataset:
שרלוק ברוסיה
תקציר עלילת הסדרה

לונדון. הבלש המפורסם שרלוק הולמס עוקב אחר ג'ק המרטש, שמטיל אימה על העיר. הרוצח המטורף מטפל באכזריות בנשים בחסות הלילה ומשאיר הודעות לשרלוק בזירות הפשע. במהלך קרב קשה פוצע המרטש את ווטסון, שותפו של הבלש ועוזב את לונדון. שרלוק מבין שדרכו המדממת של המתנקש שאיתגר אותו, מובילה לאימפריה הרוסית.
אפילו עם הידע בשפה הרוסית ואהבה לסופרים רוסיים בסנקט פטרבורג, שרלוק מוצא את עצמו בסביבה זרה לחלוטין. הבלש צריך להילחם לא רק ברוע, אלא גם במציאות הרוסית. אם באנגליה זכויות האדם עומדות מעל הכל, בעירם של דוסטויבסקי וגוגול אפילו העגלון כלל לא שם לב לזר החשוד. איש לא שמע על שיטות הדדוקציה ושיטותיו יוצאות הדופן של האנגלי אינן נלקחות ברצינות. כבר מהימים הראשונים, חקירתו הופסקה על ידי המשטרה המקומית ומחלק הרצח בראשותו של הפקח טרודני. זנאנסקי, הפוליצמייסטר ומפקד המשטרה המחושב של פטרבורג, השולט במוחם ובנפשם של פקודיו, משחק גם הוא את משחקו.
שרלוק הולמס שוכר חדר ברחוב פקרסקאיה אצל ד"ר קארצב, יחד הם יוצאים לחקור את הפשעים הסבוכים ביותר. הולמס פוגש את סופיה המסתורית והיכרות זו מבטיחה לצמוח למשהו יותר מאשר ניהול חקירה משותפת. הפשע עבור שרלוק הולמס הוא הפרה של ההרמוניה בעולם. כדי להחזיר את האיזון עליו לתפוס את הפושע ולהשיב את האיזון. הבלש המפורסם רגיל לסמוך על חישובים ודדוקציה, אך אי אפשר להתגבר על הכאוס מבלי להתמוסס לתוכו...
פרקים

"חופים זרים. חלק 1"
Чужие берега. Часть 1
"חופים זרים. חלק 2"
Чужие берега. Часть 2
"ניגון במיתרי הרוח. חלק 1"
Игра на струнах ветра. Часть 1
"ניגון במיתרי הרוח. חלק 2"
Игра на струнах ветра. Часть 2
"תיק האמן. חלק 1"
Дело повелителя. Часть 1
"תיק האמן. חלק 2"
Дело повелителя. Часть 2
"לבו של הולמס. חלק 1"
Сердце Холмса. Часть 1
"לבו של הולמס. חלק 2"
Сердце Холмса. Часть 2
שחקנים ודמויות

מקסים מטבייב – שרלוק הולמס
ארטיום דראצ'יוב – שרלוק הולמס בילדותו
ולדימיר מישוקוב – דוקטור איליה קארצב
אירינה סטרשנבאום – סופיה קסאטקינה
קונסטנטין בוגומולוב – פיוטר זנאמנסקי, אובר-פוליצמייסטר
פאבל מאיקוב – לאוור טרודני, מפקד מחלק הבילוש של המשטרה בסנקט פטרבורג
אוקסנה בזילביץ' – מאדאם מאנואילובה
אנסטסיה ניקיטינה – אשתו של זנאמנסקי
פטיה טרשצ'נקו – פאבלושה
יבגני סאניקוב – איליה מויסייב, כתב העיתון "ידיעות פטרבורג" / ג'ק המרטש
אקילינה סוקולובה – אבדוטיה
בוריס חסאנוב – הקיסר אלכסנדר השלישי
דמיטרי לומאקין – גאורגי אלכסנדרוביץ', הנסיך הגדול של רוסיה
אירינה ורלאמובה – זונה
פולינה דולינדו – אידיאליה
טטיאנה פולונסקאיה – אגאפיה
קונסטנטין יושקביץ' – דוקטור בחמטייב
פיודור פיסארנקו – ואניה קסאטקין, בנה החירש של סופיה
אנדריי פסקוב – דוקטור ווטסון
אלכסיי וודובין – המפקח לסטרייד
אקילינה סוקולובה – אבדוטיה, זונה שמשמשת כעיניים ואוזניים לשרלוק בשכונותיה המפוקפקות של העיר
דמיאן אולצ'קין – ג'רמי
יבגני דיאטלוב – קובילין
אנה סאניקובה – זונה
הפקה > פיתוח

פיתוח הסדרה הוכרז רק לאחר תחילת הצילומים, ב-21 במאי 2019; במקביל תמונה משותפת ראשונה של מקסים מטבייב עם ולדימיר מישוקוב פורסמה. בדיווחים הראשונים כונתה הסדרה "שרלוק הולמס ברוסיה", לימים השם הרשמי שונה ל"שרלוק ברוסיה".
"בכנות, צפיתי בכל הגרסאות ל'שרלוק הולמס' אחרי שכבר צילמתי את זה. ובכן, כמובן, ראיתי את הגרסה עם ליבנוב כילד. באופן טבעי, בשבילי הצעיר זה היה רושם עוצמתי. למרבה המזל זה היה מזמן, מה שאיפשר לא ליפול תחת השפעה של פרשנות מסוימת. הייחודיות במקרה הזה – שהדמות הזאת, הולמס, נמצאת בנסיבות אחרות: הוא זר ברוסיה ו[עליו לה]תמודד בפני מאפיינים לאומיים מסוימים. הוא לא מבין כיצד להתמודד איתם, אף על פי שהוא למעשה מפותח מאוד: בעל אוזן מוזיקלית, כישורי שפה וכן הלאה...", "עם זאת, ישנם רגעי משחק רבים הקשורים לעובדה ששרלוק הוא זר והוא מוצא את עצמו בסביבה זרה לחלוטין בשבילו, הוא, בנוסף למקרים ופשעים, צריך להתגבר על ניואנס חברתי, להיאבק באופן פנימי עם מציאות הטמונה רק ברוסיה, בתוך זה הרבה הומור, אירוניה. היו לי פגישות רבות עם אנגלים ילידים שחיים כבר זמן רב ברוסיה כדי להבין בעזרתם עד כמה מבחינה טכנולוגית – מדויקת מבחינה טכנולוגית – אנגלי מנסה לבנות שיח רוסי, מכיוון שכל הלאומים עושים זאת אחרת. לבריטים אין צלילים כאלה, אין פעלים כאלה, הם בונים משפטים אחרת ועבורי זה היה המאפיין שרציתי לממש"
הפקה > צילומים

צילומי הסרט נערכו מספטמבר עד דצמבר 2019 בעיר סנקט פטרבורג ובפרבריה, לרבות במקומות כמו כלא קרסטי ואחוזת פולובצב על בולגריה מורסקאיה, בה חלל הפנים השתמר כמות שהוא מאז המאה ה-19. בשנת 2020 נערכו מספר צילומי השלמה אך בשל מגפת הקורונה, צוות הסרט נאלץ לצלם כמה סצנות שהיו אמורות להצטלם בסביבת הגדה האנגלית, בעיר סורטוואלה בקרליה.
אנו מצלמים פנטזיה על הרפתקאותיו של שרלוק. התסריט של אולג מאלוביצ'קו לא היה מבוסס על יצירותיו של קונן דויל. בתחילה, האמן המפורסם אלכסנדר שאבורוב הביא רעיון זה לאלכסנדר צקאלו. שרלוק שלנו באנגלית הוא אירוני, תמציתי, זהיר, קר. אבל, בסנקט פטרבורג, הוא מתחיל להשתנות ומשתקף בדרכו את רוסיה. מקסים מטבייב עבד בקפדנות על הולמס – צייר מחברת שלמה: באיזה מצב הוא נכנס לזירה, איך הוא משלים, איך הוא מתחיל את [המשפט] הבא. אנשים מתבדחים שאפשר לשלוח את הנסיון הזה למוזיאון הולמס באנגליה. במקרה הזה, המשימה לתפוס [נקודת] זמן או להצטדק בשביל שרלוק לא עמדה לפנינו. רצינו לספר סיפור מעניין.
ביוני 2020 העניק הבמאי נורבק אגן ריאיון למגזין "וראייטי" ובו אמר כי בסדרה היו כ-150 דמויות, ליהוק השחקנים לתפקידים הראשיים ארך כשישה חודשים ולמגפת הקורונה לא הייתה השפעה כמעט על ההפקה (העריכה הושלמה לפני פרוץ המגפה ולא היה צורך בהטלת מגבלות), אם כי ההגבלות שהוטלו האטו את תהליך יצירת הגרפיקה ועריכת הצלילים. באותו ריאיון צוין השם הבין-לאומי הרשמי של הפרויקט: "שרלוק: דברי ימי רוסיה".
הפקה > שיווק

במרץ 2020, פורסם כי הושלמה ההפקה על הסדרה. שוחרר קדימון הסדרה, עם כרזה רשמית ונודע כי שירות הזרמת המדיה Start.ru ישדר את הסדרה, לאחר שבעבר נטען שהסדרה תשודר בערוץ 1 הרוסי. ב-7 בספטמבר 2020 פורסם הטריילר הראשון של הסדרה, בו הוצג לוגו חדש וכן תאריך יציאת הפרקים הראשונים בשירות START.ru‏ – 22 באוקטובר.
עובדות

שרלוק הולמס מופיע לראשונה כדמות מאוהבת.
הסדרה הופקה בשיתוף פעולה בין Start.ru וחברת Sreda, שהפיקה גם סדרות כמו גוגול, מז'ור וטרוצקי.
במהלך הצילומים, השחקנים מקסים מאטבייב וולדימיר מישוקוב, שמעולם לא נפגשו קודם לכן הפכו לחברים טובים.
לתפקיד סופיה קסאטקינה, השחקנית אירינה סטארשנבאום לבשה עדשות כחולות ופאה אדומה. כל יום צילומים היא התאפרה והתלבשה במשך שעתיים.
כדי להבין כיצד הגיבור שלו, שעבורו רוסית אינה שפת האם שלו, יכול לדבר ולבנות ביטויים, השחקן מקסים מאטבייב שוחח עם אנגלי שחי זה מכבר ברוסיה ולא איבד את המבטא הבריטי שלו
הסדרה נמכרה ליפן, בה שודרה ברשת AXN Mystery, שבבעלות Sony החל מפברואר 2021. זאת לפי הסכם בין חברת Start.ru וחברת NHK Enterprises.
ראו גם

שרלוק הולמס (סדרת טלוויזיה, 2013)
שרלוק הולמס נגד ג'ק המרטש
שרלוטה, רוזנת הסן-קאסל

שרלוטה, רוזנת הסן-קאסל (בגרמנית: Charlotte von Hessen-Kassel;‏ 20 בנובמבר 1627 – 26 במרץ 1686), הייתה בתו של וילהלם החמישי, רוזן הסן-קאסל, ואשתו של קרל הראשון לודוויג, הנסיך הבוחר מפפאלץ.
ביוגרפיה

שרלוטה נולדה ב-20 בנובמבר 1627 בהיידלברג לוילהלם החמישי, רוזן הסן-קאסל, ולאמליה אליזבת מהנאו-מינצברג, בתו של פיליפ לודוויג השני, רוזן הנאו-מינצברג. שרלוטה תוארה כילדה בלונדינית גבוהה, עם רגליים ארוכות וחזה יפה.
ב-22 בפברואר 1650 התחתנה שרלוטה עם קרל הראשון לודוויג, הנסיך הבוחר מפפאלץ, ממנו נולדו לה 3 ילדים. בתחילה היו נישואי השניים מוצלחים, אולם עד מהרה החל קרל לודוויג לבגוד בה עם מריה לואיזה פון דגנפלד. בשנת 1654 גילתה שרלוטה שקרל לודוויג בוגד בה, ומאז היא הפכה לאשה תוקפנית ואלימה. בשנת 1658 גירש אותה קרל לודוויג, והתחתן בנישואים מורגנטיים עם מריה לואיזה. בשל גירושי השניים נשלחו ילדיה לחיות אצל דודתם סופיה מהנובר. בשנת 1680 מת קרל לודוויג, ובנה קרל השני, הנסיך הבוחר מפפאלץ עלה לשלטון במקומו, וב-26 במרץ 1686 מתה שרלוטה בהיידלברג.
משפחתה

ב-22 בפברואר 1650 התחתנה שרלוטה עם קרל הראשון לודוויג, הנסיך הבוחר מפפאלץ, ממנו נולדו לה 3 ילדים:
קרל השני, הנסיך הבוחר מפפאלץ (1651–1685)
אליזבת שארלוטה, נסיכת הפפאלץ (1652–1722)
פרידריך מפפאלץ (1653)
שרלוטה, נסיכת סקסוניה-מיינינגן

שרלוטה, נסיכת סקסוניה-מיינינגן (בגרמנית: Charlotte von Sachsen-Meiningen;‏ 11 בספטמבר 1751 – 25 באפריל 1827), הייתה אשתו של ארנסט השני, דוכס סקסוניה-גותה-אלטנבורג וסבתא רבתא של אלברט, נסיך סקסוניה-קובורג-גותה.
ביוגרפיה

שרלוטה נולדה ב-11 בספטמבר 1751 בפרנקפורט, לאנטון אולריך, דוכס סקסוניה-מיינינגן ולשרלוטה אמליה, נסיכת הסן-פיליפסטאל, בתם של קרל הראשון, רוזן הסן-פיליפסטאל וקתרינה כריסטינה, נסיכת סקסוניה-ויימאר.
ב-21 במרץ 1769 התחתנה שרלוטה עם ארנסט, נסיך סקסוניה-גותה-אלטנבורג, מנו נולדו לה 4 ילדים. בשנת 1772 מת חמיה פרידריך השלישי, דוכס סקסוניה-גותה-אלטנבורג, ובעלה ארנסט עלה לשלטון במקומו. ארנסט היה שליט ליברלי ונאור, שהתעניין באמנויות ובמדעים והשתמש בשלטונו כדי לקדם אותם. הוא קידם מאוד את מערכת החינוך והכלכלה במדינה, וכן דאג לתיאטרון, לאוספי אמנות ולספריות. ארנסט התעניין במיוחד באסטרונומיה ובפיזיקה, ואף הקים את מצפה הכוכבים של גותה שהתפתחה למרכז אירופאי לאסטרונומיה, ושרלוטה סייעה לו במפעליו הכבירים. בשנת 1804 מת בעלה ארנסט השני, דוכס סקסוניה-גותה-אלטנבורג, ובנה אוגוסט, דוכס סקסוניה-גותה-אלטנבורג עלה לשלטון במקומו. שרלוטה לא הסתדרה כל כך עם בנה אוגוסט, ובעקבות כך עברה להתגורר באייזנברג. לאחר מכן התגוררה כמה שנים במרסיי, ומשם עברה לג'נובה, שם חיה עד מותה ב-25 באפריל 1827.
משפחתה

ב-21 במרץ 1769 התחתנה שרלוטה עם ארנסט השני, דוכס סקסוניה-גותה-אלטנבורג, ממנו נולדו לה 4 ילדים:
ארנסט (27 בפברואר 1770 - 3 בדצמבר 1779).
אוגוסט (23 בנובמבר 1772 - 17 במאי 1822), התחתן עם לואיזה שרלוטה, דוכסית מקלנבורג-שוורין, ואחריה עם קרולינה אמליה, נסיכת הסן-קאסל.
פרידריך (28 בנובמבר 1774 - 11 בפברואר 1825).
לודוויג (21 באוקטובר 1777 - 26 באוקטובר 1777).
תומאס קלסטיל

תומאס קלסטיל (בגרמנית: Thomas Klestil;‏ 4 בנובמבר 1932 – 6 ביולי 2004) היה פוליטיקאי ודיפלומט אוסטרי. ב-1992 הוא נבחר לכהונת נשיא אוסטריה העשירי ונבחר לתקופת כהונה נוספת ב-1998. תקופת כהונתו השנייה הייתה אמורה להסתיים ב-8 ביולי 2004, אך הוא מת יומיים לפני כן.
לפני הנשיאות

תומאס קלסטיל נולד בווינה למשפחה ממעמד הפועלים. אביו עבד בחברת החשמליות של וינה. קלסטיל התחנך בבית ספר ברובע לאנדשטרסה, שם נמנה המוזיקאי ג'ו זאווינול על חבריו לספסל הלימודים. הוא המשיך את לימודיו באוניברסיטת וינה לכלכלה ועסקים (Wirtschaftsuniversität Wien) וב-1957 הוענק לו תואר דוקטור מטעמה. לאחר שנכנס לשירות הציבורי, עבד קלסטיל באוסטריה ומחוצה לה, למשל בארגון לשיתוף פעולה ולפיתוח כלכלי (OECD). ב-1969 הוא הקים את הקונסוליה הכללית של אוסטריה בלוס אנג'לס, שם הוא התיידד עם ארנולד שוורצנגר. כמי שהשפה האנגלית הייתה שגורה על פיו, כיהן קלסטיל כשגריר אוסטריה באו"ם בין השנים 1978 – 1982 וכשגריר בארצות הברית בין השנים 1982–1987.
נשיא

לאחר שהוצגה מועמדותו לתפקיד הנשיא על ידי מפלגת העם האוסטרית, החליף קלסטיל את קורט ולדהיים בתפקידו ב-8 ביולי 1992. עם זאת, ההתנכרות בין קלסטיל לבין מפלגתו במהלך תקופת כהונתו הייתה כה בולטת, עד כי הייתה יריבות גלויה בין הקנצלר וולפגנג שיסל לבין קלסטיל, כאשר ב-2000 הושבעה ממשלתו החדשה של שיסל בהשתתפותה של מפלגתו של ירג היידר, מפלגת החירות האוסטרית. קלסטיל, שבמהלך מסע הבחירות שלו הצהיר שהוא יהיה נשיא "אקטיבי", מתח ביקורת שוב ושוב על ממשלת אוסטריה ובראיון שהעניק ב-2003 לעיתון שווייצרי, הוא הצהיר שמבחינה תאורטית, בסמכותו לפזר את הממשלה בכל עת שהוא ימצא לנכון לעשות כן. למעשה חוקת אוסטריה מעניקה סמכויות מרחיקות לכת כאלו לנשיא, אך בסמכויות אלו לא נעשה כל שימוש על ידי קודמיו של קלסטיל.
נשיא > התמיכה בקריית מטרסדורף

קלסטיל העניק את תמיכתו לפיתוחה של השכונה החרדית, קריית מטרסדורף, שליד ירושלים, אשר נוסדה ב-1959 על ידי שמואל ארנפלד לזכרן של שבע הקהילות של בורגנלנד, שנכחדו בשואה ושמטרסדורף הייתה אחת מהן. בנו של הרב ארנפלד, הרב עקיבא ארנפלד, שהיה נשיא השכונה, יצר קשרים הדוקים עם ממשלת אוסטריה כדי לקבל מימון לכמה מוסדות בשכונה, כולל גן ילדים ובית האבות "נווה שמחה". במהלך ביקורו של קלסטיל בישראל בשנת 1994, הוא ערך סיור בקריית מטרסדורף. בעקבות ביקור זה הוא אירח את הרב ארנפלד בקבלת פנים רשמית בארמון הופבורג בווינה ב-24 בינואר 1995.
חייו האישיים

לקלסטיל, שלושה ילדים בוגרים מנישואיו לאשתו הראשונה, אדית, שממנה הוא התגרש זמן קצר לאחר היבחרו לנשיאות. ב-1992 הוא נשא לאישה את חברתו לעבודה, מרגוט לפלר.
מותו

ב-5 ביולי 2004, שלושה ימים לפני  מועד סיום כהונתו, לקה קלסטיל באוטם שריר הלב או באי-ספיקת לב, שנגרם ככל הנראה עקב מחלת ריאות ממנה סבל זמן רב, ובעקבות כך התדרדר מצבו הרפואי. תומאס קלסטיל מת ב-6 ביולי 2004, בשעה 23:33 זמן מקומי מקריסת איברים כללית, בבית החולים הכללי של וינה.. ב-9 ביולי הוא נקבר בחלקת הנשיאים שבבית הקברות המרכזי בווינה. בין האישים המרכזיים שנכחו בטקס הלוויה היו נשיא רוסיה, ולדימיר פוטין, נשיא אוסטריה לשעבר ומזכ"ל האו"ם לשעבר, קורט ולדהיים ומושל קליפורניה, ארנולד שוורצנגר, יליד אוסטריה. קלסטיל היה הנשיא האוסטרי החמישי שמת במהלך כהונתו מאז 1950.
הערות שוליים

1 2 3  "Thomas Klestil, 71, Austrian Who Redeemed the Presidency". The New York Times. 2004-07-07. Retrieved 2009-01-09.
↑  "Diplomatic Representation for Republic of Austria". U.S. Department of State. Retrieved 2009-01-08.
↑  Engel, Reinhard (5 February 1995). "Jerusalem rabbi visits Austria 'to create a bridge' to Vienna". Jewish Telegraphic Agency. Retrieved 4 October 2012.
↑  "Funeral held for Austrian leader". BBC News. 10 July 2004. Retrieved 25 May 2010.
| --- | --- |
בקרת זהויות :  NLI: 987007297884205171  GND: 119123908  ISNI: 0000 0001 1053 6990  LCCN: n94053616  NKC: pna2006334490  SNAC: w69x3489  VIAF: 35259471   WorldCat (עם VIAF): 35259471
שוגאליי 3

| --- | --- |
 מבוסס על:  על אירועים אמיתיים
 בימוי:  מיכאיל ואסרבאום
 הופק בידי:  סרגיי שצ'גלוב
 תסריט:  אנטון לארין ולדימיר איזמאילוב
 עריכה:  ויטאלי וינוגראדוב
 שחקנים ראשיים:  קיריל פולוחין Sergey Yatsenyuk 
 מוזיקה:  ויטאלי מוקנאייב
 צילום:  יבגני קורדונסקי סטניסלב מיכאילוב
 מדינה:  רוסיה רוסיה
 חברת הפקה:  Triiks Media Kino Alliance
 חברה מפיצה:  NTV
 הקרנת בכורה:  2 בספטמבר 2021
 שפת הסרט:  רוסית, ערבית, אנגלית 
 סוגה:  סרט פעולה 
 סרט קודם:  שוגאליי 2
 דף הסרט ב־IMDb
 
שוגאליי 3 (ברוסית: Шугалей 3) הוא סרט פעולה, קופרודוקציה רוסית-תוניסאית שביים מקסים בריוס. הסרט הוקרן בבכורה ב-2 בספטמבר 2021 בערוץ NTV. הסרט מבוסס על סיפורם האמיתי של שני רוסים שנתפסו על ידי חמושים בלוב: מקסים שוגאליי וסאמר חסן עלי סויפאן.
עלילה

הסרט מבוסס על אירועים אמיתיים ומספר על סוציולוגים רוסים שנחטפו במאי 2019 בלוב על ידי חמושים אסלאמיסטים. הסוציולוג הרוסי מקסים שוגאליי ועמיתו והמתורגמן סאמר סויפאן מקבלים הזמנה רשמית ללוב, מדינה שנקרעה על ידי קבוצות מיליטנטיות. הם צריכים לערוך מחקר שיכול לסיים את הלחימה. במהלך עבודתם, נופלים לידיהם נתונים סודיים שעלולים לעלות ביוקר לממשלה המקומית, מה שאומר שהם לא יוכלו לעזוב את לוב. כדי לעצור אותם, הם נחטפים ונשלחים ללא אישום רשמי לכלא פרטי שבו שולטת אנרכיה ואכזריות. הניסיונות הדיפלומטיים לפתור את הבעיה בשלום מגיעים למבוי סתום.
למרות הכל, שוגאליי ממשיך לעבוד. לפעמים הוא מקבל מידע מבחוץ ומנסה להבין את פעולות ארגוני הטרור. הנתונים שנאספו על ידי המדענים מסוכנים עבור הלוחמים הלובים והם רוצים להכפיש את שוגאליי: על פי הוראותיהם, העיתונאים משתמשים בכל משאביהם כדי להפוך את הרוסי למרגל. בשלב זה, שוגאליי מוצא דרך להעביר את המידע שהתקבל למולדתו.
לאחר שבי ממושך בכלא הלובי "מיטיגה" חוזרים סוף סוף מקסים שוגאליי וסאמר סויפאן לרוסיה. כמה חודשים לאחר מכן, מנהל הבנק לשעבר בטריפולי, פאריד, יוצר קשר עם שוגאליי ומציע להיפגש במצרים: יש לו מידע חדש על המחבלים בלוב. אבל הפגישה מתבטלת. כדי לעזור לפאריד להימנע ממאסר, מקסים יצטרך לדחות את תוכניותיו לזמן מה.
שחקנים ודמויות

| שחקן | דמות |
| --- | --- |
קיריל פולוחין: מקסים שוגאליי
אולג אבאליאן: סאמר חסן עלי סויפן
סרגיי יאצניוק: אלכסנדר פרוקופייב
יקטרינה רשטניקובה: נטליה שוגאליי
רוסלן ברבנוב: בנקאי
אולג מטליוב: ח'ליפה חפתר
הערות שוליים

↑  קדימון הסרט
שוגאליי

| --- | --- |

 מבוסס על:  על אירועים אמיתיים
 בימוי:  דניס ניימאד
 הופק בידי:  סרגיי שצ'גלוב
 תסריט:  אנטון לארין ולדימיר איזמאילוב
 עריכה:  ויטאלי וינוגראדוב
 שחקנים ראשיים:  קיריל פולוחין Sergey Yatsenyuk 
 מוזיקה:  ויטאלי מוקנאייב
 צילום:  יבגני קורדונסקי סטניסלב מיכאילוב
 מדינה:  רוסיה רוסיה
 חברת הפקה:  Triiks Media Kino Alliance
 חברה מפיצה:  NTV
 שיטת הפצה:  direct-to-video 
 הקרנת בכורה:  1 במאי 2020
 משך הקרנה:  90 דק' 
 שפת הסרט:  רוסית, ערבית, אנגלית 
 סוגה:  סרט פעולה 
 סרט הבא:  שוגאליי 2
 shugalei-film.com
 דף הסרט ב־IMDb
 
שוּגַאלֵיי (ברוסית: Шугалей) הוא שמו של סרט פעולה והרפתקאות רוסי משנת 2020. הסרט מבוסס על אירועים אמיתיים ומספר על סוציולוגים רוסים שנחטפו במאי 2019 בלוב ונעצרו על ידי חמושים אסלאמיים בכלא מיטיגה. בספטמבר 2020 שוחרר סרט המשך בשם "שוגאליי 2".
רקע

עלילת הסרט מבוססת על סיפורו האמיתי של מקסים שוגאליי (נולד ב-24 בפברואר 1966 בלנינגרד) והמתורגמן שלו סאמר חסן עלי סויפאן (אזרח רוסי יליד ירדן) שנחטפו בעת שהותם בלוב. שוגאליי הוא פרופסור לסוציולוגיה שעבד עבור הקרן להגנת נכסים לאומיים ושימש כיועץ. בתחילת 2019 שוגאליי הוזמן על ידי הממשלה הלאומית בלוב לעמוד בראש קבוצת מחקר עבור מחקרים סוציולוגיים בלוב שתוצאותיהן תוכננו להיות מוצגים בפסגת "אפריקה-רוסיה", שהתקיימה באוקטובר 2019 בסוצ'י בהשתתפות 45 ראשי ממשלה ומדינות. אחרי שנכנסו ללוב ב-14 במרץ 2019 שוגאליי יחד עם אלכסנדר פרוקופייב והמתורגמן סויפאן הגיעו לטריפולי. הם ערכו ראיונות עם תושבים מקומיים, אבל תנועות הבדלנים המקומיות חשדו שהם עורכים פעילויות ריגול צבאיות למען הממשלה ובליל 17 במאי 2019 הם נחטפו על ידי חמושים. פרוקופייב עוד הספיק כמה ימים קודם לכן לחזור לרוסיה.
שוגאליי נחטף על ידי חברי תנועת RADA, שאינה כפופה לאף אחד מהצדדים במלחמת האזרחים בלוב. התנועה עוסקת בהברחת נפט, נשק ובחטיפות וסחר בעבדים. מבין חבריה חברים בה אנשי אל-קאעדה וארגון המדינה האסלאמית. התנועה מנהלת את כלא "מיטיגה" בה הם מחזיקים את בני הערובה שלהם וסוחרת בהם. במאי 2020 דווח שהוא הוחזק בבידוד לאחר ניסיון בריחה כושל ורעייתו של מקסים, נטליה, אמרה כי בעלה נוטל תרופות קבועות ולפני נסיעתו ללוב עבר צנתור לב והעבירה לו תרופות, אך לא ידוע אם הוא קיבל אותם.
עלילה

הסוציולוגים הרוסים, מקסים שוגאליי, בן לווייתו והמתרגם סאמר סויפאן, נשלחים לארץ שנקרעה לרסיסים על ידי קבוצות מיליטנטיות, בהזמנה רשמית. משימתם היא לערוך מחקר שיביא לסיום פעולות האיבה. עם זאת, במהלך העבודה מידע שיכול לעלות הרבה לממשלת "הבובות" ולא אמור לדלוף מהמדינה נמצא בידיהם והם מוצאים עצמם במנוסה. כתוצאה מהחטיפה, המומחים הרוסים נקלעים לכלא פרטי ובמשך למעלה משנה, שורדים עינויים והשפלה, מחכים לפחות לאישום רשמי ולבית משפט שבו יוכלו לטעון לשחרורם. ניסיונות דיפלומטיים לפתור את הסוגיה בשלווה נמצאים במבוי סתום והצד הרוסי מתחיל להכין מבצע חילוץ צבאי.
שחקנים ודמויות

קיריל פולוחין - שוגאליי
אולג אבליאן - סאמר
סרגיי יאצניוק - אלכסנדר
אולג מטלב - מרשל
חאלד חואיסה -חארה
מוחמד עלי בן-ג'מה - ראש אבטחה
הערות שוליים

↑  В Ливии задержаны двое сотрудников российского фонда, דיווח מה-5 במאי 2019, חדשות NTV (ברוסית)
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
תל בר

| --- | --- |
אין תמונה חופשית
 מידות
 גובה מעל פני הים:  178 מ' 
 היסטוריה
 תקופות:  תקופת הברונזה, התקופה ההלניסטית בארץ ישראל 
 מיקום
 מדינה:  ישראל 
 קואורדינטות:  32°36′02″N 35°09′18″E﻿ / ﻿32.6005556°N 35.155°E﻿ / 32.6005556; 35.155
  (למפת הכרמל מוגדלת) תל בר(למפת הכרמל רגילה) תל בר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל בר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל בר
 
תל בר, המוכר גם כתל אל אע'באריה, או תל א-נע'נע'יה, הוא תל עתיק הממוקם על קו הגבול שבין מערב עמק יזרעאל, לבין המורדות המזרחיים של רמות מנשה, מצפון למושב מדרך עוז. לפי זאב וילנאי, מקור השם "בר" הוא בכינויו הערבי של התל, "אע'באריה", כינוי שפירושו ומקורו אינם ידועים.
על התל התגלו שרידי יישוב תחום בסוללת עפר, הכוללים חורבות מבני אבן, בורות מים, ומתקנים חקלאיים. סימני התיישבות נוספים נמצאו מחוץ לאזור המתוחם, על המדרונות המערביים והדרום מערביים של התל, בנוסף למערות חצובות באזור, ששימשו במקור לקבורה, והוסבו למטרות מגורים ומחסות לצאן.
הממצאים הארכאולוגיים באתר כוללים חרסים ממגוון תקופות היסטוריות, החל מתקופת הברונזה ועד לתקופה העות'מאנית, כאשר חלק ניכר מהחרסים שנמצאו משתייכים לתקופה ההלניסטית בארץ ישראל.
הערות שוליים

↑  זאב וילנאי, "בר (א) - תל", אריאל - אנציקלופדיה לידיעת ארץ ישראל, (כרך א', עמ' 1019), עם עובד - תרבות וחינוך, 1976.
1 2  תל בר באתר הסקר הארכאולוגי של ישראל של רשות העתיקות.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
שרלוטה, נסיכת פרוסיה

ערך זה עוסק בבתו של פרידריך השלישי, קיסר גרמניה. אם התכוונתם לרעייתו של ניקולאי הראשון, קיסר רוסיה, ראו .
שרלוטה, נסיכת פרוסיה (Charlotte von Preußen, ‏24 ביולי 1860 - 1 באוקטובר 1919) הייתה ילדתו השנייה של פרידריך השלישי, קיסר גרמניה ורעייתו של ברנהרד השלישי, דוכס סקסה-מיינינגן.
ילדותה

הנסיכה ויקטוריה אליזבת אוגוסטה שרלוטה נולדה בפוטסדאם, ילדתם השנייה ובתם הראשונה של פרידריך, נסיך פרוסיה ורעייתו ויקטוריה, שהייתה בתה הבכורה של ויקטוריה, מלכת הממלכה המאוחדת.
כבר מגיל צעיר הייתה הנסיכה שרלוטה בעלת אישיות מתוחה ועצבנית, ונהגה לעיתים לנשוך את ציפורניה ולקרוע את בגדיה. התנהגות זו העציבה את אמה, ויקטוריה, שניסתה להעניש את שרלוטה על ידי כך שהכריחה אותה ללבוש כפפות או לעמוד מול הקיר עם ידיים קשורות, אולם אמצעים אלו לא עזרו והנסיכה המשיכה להיות הילדה הקשה ביותר במשפחה. לשרלוטה היו גם קשיי למידה, דבר שאכזב את אימה שהייתה בעלת דרישות אינטלקטואליות גבוהות לילדיה. למרות התנהגותה הייתה שרלוטה הנכדה האהובה על סביה וילהלם הראשון, קיסר גרמניה ורעייתו אוגוסטה, שנהגו לפנק אותה ובכך להחמיר את מצבה. שרלוטה הייתה גם קרובה מאוד לאחיה הבכור, וילהלם, ולאחיה הצעיר היינריך.
נישואים

בשנת 1876 התארסה שרלוטה לבן דודה מדרגה שנייה, ברנהרד, נסיך סקסוניה-מיינינגן, שהיה גם הוא נינו של פרידריך וילהלם השלישי, מלך פרוסיה. הזוג נישא בברלין ב-18 בפברואר 1878, ושנה לאחר מכן ילדה שרלוטה את בתם היחידה, פאודורה. לאחר לידתה של פאודורה הכריזה שרלוטה כי היא לא תלד עוד ילדים ונטשה את חיי המשפחה לטובת חיי החברה של ברלין. הנסיכה פאודורה גדלה עם סדרה של אומנות ובילתה זמן רב עם סבתה, ויקטוריה.
הנסיכה שרלוטה החזיקה בדעות שמרניות ויחד עם סביה ביקרה את דעותיהם הליברליות של הוריה ותמכה במדיניותו של ביסמרק. בשנת 1888 מת הקיסר וילהלם הראשון ואביה פרידריך עלה לשלטון, אולם נפטר לאחר שלושה חודשים מסרטן הגרון ואת הכתר ירש אחיה וילהלם. בשנת 1899 חלתה הקיסרית האלמנה ויקטוריה בסרטן. היא סיפרה על מחלתה לכל ילדיה חוץ מלשרלוטה, משום שלא האמינה שתשמור על כך בסוד.
מותה ומחלתה

בשנת 1914 נפטר אביו של ברנהרד והוא ירש את התואר דוכס סקסה-מיינינגן, אולם נאלץ לוותר על תפקידו עם סיומה של מלחמת העולם הראשונה בשל מהפכת נובמבר. שרלוטה, שסבלה זמן רב מבריאות רופפת, מתה מעט לאחר מכן, ב-1 באוקטובר 1919 בגיל 59.
במהלך מחקר שבוצע בשנות התשעים של המאה ה-20 הוצאו מקברן גופותיהן של הנסיכה שרלוטה ושל בתה פאודורה, שהתאבדה בשנת 1945 לאחר שנים בהן סבלה מבריאות רופפת, כדי לנסות ולגלות מאיזו מחלה סבלו השתיים. לאחר בדיקות גנטיות שנערכו על השיירים התגלה כי השתיים סבלו ככל הנראה ממחלת הפורפיריה, מחלה גנטית הגורמת לבעיות רפואיות וכן לבעיות נפשיות. הנסיכה שרלוטה ירשה ככל הנראה את המחלה דרך אמה, שכן מאמינים כי מחלת הנפש ממנה סבל סבא רבא, ג'ורג' השלישי, מלך הממלכה המאוחדת, נבעה ממחלה זו.
תמניון מכוכב

תמניון מכוכב
תמניון מכוכב הוא הפאון המכוכב של תמניון. הוא מורכב משני ארבעונים הפוכים. בשפה העממית הוא מכונה לעיתים "מגן דוד תלת-ממדי" בשל דמיונו החזותי לצורה דו-ממדית זו.
תמניון מכוכב מורכב משני ארבעונים משוכללים הפוכים, כך שלכל קודקוד של ארבעון אחד יש קודקוד מקביל לו מהארבעון השני, ועוד שלושה קודקודים מהארבעון השני שהמרחק בינו לבין כל אחד מהם שווה. הצורה המתקבלת היא שמונה ארבעונים קטנים יותר, שכל אחד מהם מחובר בצלעותיו לשלושה ארבעונים אחרים.
הוא מורכב מ-24 פאות בצורת משולשים שווי-צלעות, 12 מקצועות ו-8 קודקודים. יש לו עוד 12 מקצועות קטנים יותר המחברים בין הארבעונים ומהווים את התמניון המשוכלל החסום בתוכו, ועוד 6 קודקודים המחברים בין הארבעונים ומהווים את קודקודי התמניון.
תמניון מכוכב הוא הפאון המכוכב הפשוט ביותר (לארבעון ולקובייה אין פאונים מכוכבים מפני שהזווית הדו-מישורית שלהם קטנה מ-90° או שווה אליה), וחיבור של 8 הקודקודים שלו יוצרים קובייה.
תיקייה וירטואלית

תיקייה וירטואלית היא תיקייה שבה מוצגים קבצים על פי קריטריון חיפוש. התיקייה מתעדכנת באופן אוטומטי בכל שינוי של מערכת הקבצים. לדוגמה, ניתן ליצור תיקייה שתכלול באופן אוטומטי את כל קובצי הוורד שמכילים את המילה "ג'ון" ושנערכו בשבוע האחרון.
אפשרות זו קיימת במספר מערכות הפעלה. הנפוצה שבהן היא Mac OS X 10.4 טייגר. מערכת ההפעלה Windows Vista של מיקרוסופט משתמשת גם היא בתיקיות וירטואליות.
מערכות הפעלה מודרניות נוספות, כמו Windows 10 ו-Linux, מציעות גם הן תמיכה בתיקיות וירטואליות, אם כי לעיתים תחת שמות ותצורות שונים. ניתן להשתמש בתיקיות וירטואליות גם לצורך סינון קבצים לפי סוגי מדיה, כגון תמונות, וידאו ומוזיקה, כדי לארגן את התוכן בצורה יעילה יותר. כמו כן, תיקיות וירטואליות מסייעות בשיפור הפרודוקטיביות על ידי חיפוש ואחזור מהירים של קבצים רלוונטיים, ללא צורך בניווט במבנה תיקיות מסורתי.
ראו גם

תיקיית קבצים
תיקיית העבודה
תיקיית שורש
תיקיית בית
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
תגובת יתר

גרף המתאר תגובה לכניסת אות. תגובת היתר מסומנת ב-Δh
בעיבוד אותות, תורת הבקרה ומתמטיקה, תגובת יֶתר או הֶנֵּף יֶתר (באנגלית: Overshoot) היא חריגה של אות או פונקציה מעבר לסף רצוי. הנף חֶסר (באנגלית: Undershoot) היא אותה תופעה אך בכיוון ההפוך. החריגה מהסף נובעת ממאמץ יתר כמו תאוצה. תגובת יתר נוצרת במיוחד בתגובה למדרגה של מערכות בעלות רוחב פס חסום כגון במסננים מעבירים תדרים נמוכים. לרוב לאחר תגובת יתר תתרחש תנודתיות.